Εφαρμογές και σύγχρονες προσεγγίσεις των mRNA εμβολίων σε διάφορους τύπους καρκίνου
Creators: name: Αναστασιάδου, Ζωή Γεωργίου
Publisher: name: Aristotle University of Thessaloniki
Year: 2025
Subjects: Εμβόλια
Καρκίνος
Κλινικές δοκιμές
Vaccines
Cancer
Clinical trials

description: Τα mRNA εμβόλια αποτελούν μία καινοτόμο τεχνολογία με εφαρμογές στα λοιμώδη νοσήματα και στην αντικαρκινική ανοσοθεραπεία. Η επιτυχία αυτών στην αντιμετώπιση της COVID-19 πανδημίας παρουσίασε τις δυνατότητές τους, επιταχύνοντας τις έρευνες για τη χρήση τους σε ογκολογικούς ασθενείς. Τα βασικότερα πλεονεκτήματα της mRNA τεχνολογίας είναι: ταχύτερη παρασκευή, μεγαλύτερη ευελιξία και ασφάλεια, διότι το mRNA αποδομείται φυσικά και δεν ενσωματώνεται στο γονιδίωμα του ξενιστή. Τα mRNA εμβόλια παρασκευάζονται εύκολα στο εργαστήριο, επιτρέποντας την απαραίτητη επεξεργασία της αλληλουχίας τους στοχεύοντας στις μεταλλάξεις των στόχων τους. Στους καρκίνους, τα mRNA εμβόλια αποσκοπούν στην ενεργοποίηση του ανοσοποιητικού συστήματος ώστε να αντιλαμβάνεται και να καταστρέφει καρκινικά κύτταρα. Τα εμβόλια σχεδιάζονται με βάση νεοαντιγόνα (προκύπτουν από μοναδικές μεταλλάξεις όγκων), ή με κοινά αντιγόνα (εκφράζονται σε διάφορους τύπους καρκίνου). Προκλινικές μελέτες σε ζωικά μοντέλα έχουν διαπιστώσει ότι τα mRNA εμβόλια μπορούν να επάγουν ισχυρή αντικαρκινική ανοσοαπόκριση μέσω της ενεργοποίησης των κυτταροτοξικών Τ-λεμφοκυττάρων. Πειραματικά mRNA εμβόλια σε προκλινικές μελέτες έχουν επίσης οδηγήσει σε επιτυχημένη ανοσολογική απάντηση και καθυστέρηση ανάπτυξης όγκων σε ζωικά μοντέλα. Οι πρώτες κλινικές δοκιμές σε ανθρώπους έχουν διασφαλίσει την ασφάλεια και την αποτελεσματικότητά τους, με ενθαρρυντικά αποτελέσματα σε διάφορους τύπους καρκίνου π.χ. μελάνωμα, καρκίνο του πνεύμονα, του παγκρέατος και άλλους καρκινικούς τύπους. Πιο συγκεκριμένα, εξατομικευμένα mRNA εμβόλια, που προσαρμόζονται στο καρκινικό γενετικό προφίλ κάθε ασθενή, εμφανίζουν μεγάλες προοπτικές γενικά, αλλά και σε επίπεδο ασφάλειας και ανοσολογικής απόκρισης. Παρά τις διάφορες προκλήσεις (σταθερότητα του mRNA, η αποτελεσματικότητα χορήγησης καθώς και η διάρκεια και ενίσχυση της ανοσιακής απόκρισης), νέες τεχνολογίες, όπως οι LNP φορείς και οι συνδυαστικές θεραπείες με ανοσορυθμιστικούς παράγοντες καλυτερεύουν τη χορήγηση και αποτελεσματικότητα αυτών των εμβολίων. Συμπερασματικά, η mRNA τεχνολογία εμβολίων συνιστά ένα πολλά υποσχόμενο πεδίο στην αντικαρκινική θεραπεία. Νεότερες έρευνες δείχνουν ότι η εφαρμογή της μπορεί να χαρίσει εξατομικευμένες και αποτελεσματικές θεραπευτικές προσεγγίσεις, βελτιώνοντας την πρόγνωση των καρκινοπαθών ασθενών.
description: mRNA vaccines represent an extremely innovative technology with various applications in infectious diseases and cancer immunotherapy. Their success with the COVID-19 pandemic has demonstrated their great potential, accelerating research into their use for oncology patients. The main advantages of mRNA technology refer to faster development, greater flexibility, and safety, as mRNA naturally degrades inside the body and does not integrate into the host genome. mRNA vaccines can be easily manufactured inside the laboratory, allowing for sequence modifications to respond to target mutations. In cancer treatment, mRNA vaccines aim to activate the immune system to recognize and destroy cancer cells. mRNA vaccines are designed based on either neoantigens (they arise from unique tumor mutations), or shared antigens (they are expressed across different cancer types). Preclinical studies in animal models have shown that mRNA vaccines can be responsible for inducing a strong anti-cancer immune response by activating cytotoxic T lymphocytes. Experimental mRNA vaccines in preclinical models have also led to a successful immune response and delayed tumor growth in animal models. First in human clinical trials have confirmed their safety and effectiveness, yielding promising results in various cancer types such as melanoma, lung cancer, pancreatic cancer, etc. To be more specific, personalized mRNA vaccines, tailored to the genetic profile of each patient’s tumor, show great potential in terms of safety and immune response. Despite various challenges that arise, including mRNA stability, delivery efficiency, and the duration and enhancement of the immune response, new technologies such as lipid nanoparticle (LNP) carriers and combination therapies with immunomodulators are improving vaccine administration and effectiveness. In conclusion, mRNA vaccine technology is a highly promising field in anti-cancer therapy. Emerging research suggests that its application may provide personalized and effective therapeutic solutions, improving the prognosis of cancer patients.